Source: http://www.danovecentrum.sk/clanok-z-titulky/majetok-vyuzivany-na-sukromne-ucely-toptema-dc-10-2018.htm
Timestamp: 2018-11-14 11:49:03+00:00
Document Index: 14418560

Matched Legal Cases: ['§ 19', '§ 21', '§ 5', '§ 19', '§ 2', '§ 6', '§ 19', '§ 19', '§ 24', '§ 19', '§ 19', '§ 5', '§ 19', '§ 19', '§ 19', '§ 2', '§ 21', '§ 19', '§ 19', '§ 19']

Majetok využívaný aj na súkromné účely
Súčasná daňová legislatíva upravuje zvýhodňujúcim spôsobom uplatnenie výdavkov súvisiacich s majetkom používaným aj na osobnú potrebu do daňových výdavkov. Akou formou? Ako je to s DPH či zostatkovou cenou pri takomto majetku?
Dátum publikácie:18. 10. 2018
Daňovník môže obchodný majetok používať aj na osobnú potrebu. Súčasná daňová legislatíva zvýhodňujúcim spôsobom upravuje uplatnenie výdavkov súvisiacich s takýmto majetkom do daňových výdavkov.
Ak daňovník deklaruje používanie majetku aj na súkromné účely, má možnosť uplatniť do daňových výdavkov 80 % vynaložených výdavkov bez povinnosti preukazovať skutočný pomer, v akom je majetok využívaný na podnikateľské a súkromné účely.
V prípade výberu tejto metódy uplatňovania výdavkov musí daňovník preukazovať len súvislosť medzi využívaným majetkom a jeho dosahovanými príjmami.
Majetok využívaný na súkromné účely z pohľadu dane z príjmov
Uvedený zvýhodnený spôsob uplatňovania daňových výdavkov je upravený v § 19 ods. 2 písm. t) zákona č. 595/2003 Z. z. o dani z príjmov v znení neskorších predpisov (ďalej len „ZDP“). Podľa znenia tohto ustanovenia možno ako daňové výdavky uplatniť výdavky (náklady) na obstaranie, technické zhodnotenie, prevádzkovanie, opravy a udržiavanie majetku, okrem výdavkov na osobnú potrebu podľa § 21 ods. 1 písm. i) ZDP, výdavkov súvisiacich s nehnuteľnosťami a výdavkov zamestnávateľa, ktorý uplatňuje postup podľa § 5 ods. 3 písm. a) ZDP, a to:
V súvislosti s § 19 ods. 2 písm. t) ZDP je upravená aj definícia daňového výdavku v § 2 písm. i) ZDP.
Daňovým výdavkom treba rozumieť výdavok (náklad) na dosiahnutie, zabezpečenie a udržanie príjmov preukázateľne vynaložený daňovníkom, zaúčtovaný v účtovníctve daňovníka alebo zaevidovaný v evidencii daňovníka podľa § 6 ods. 11 ZDP, pričom pri využívaní majetku, ktorý môže mať charakter osobnej potreby a s ním súvisiacich výdavkov (nákladov), je daňový výdavok uznaný len v pomernej časti podľa § 19 ods. 2 písm. t) ZDP, v akej sa používa na dosiahnutie, zabezpečenie a udržanie zdaniteľných príjmov, ak tento zákon neustanovuje inak.
Úprava v § 19 ods. 2 písm. t) ZDP sa vzťahuje aj na odpisovanie majetku používaného aj na súkromné účely. Podľa § 24 ods. 8 ZDP sa v takomto prípade do výdavkov (nákladov) na dosiahnutie, zabezpečenie a udržanie zdaniteľného príjmu zahŕňa ročný odpis v rovnakej percentuálnej výške, v akej uplatňuje daňovník výdavky (náklady) podľa § 19 ods. 2 písm. t) ZDP.
Aplikovať vyššie uvedené ustanovenie je však potrebné nielen na odpisovaný hmotný majetok, ale na každý majetok a výdavky súvisiace s jeho používaním (počítače a internet, telefóny, mobily a ich paušály, kamery, fotoaparáty, kosačky, vozíky, bicykle a pod.), okrem výnimiek stanovených zákonom.
Uplatňovanie ustanovenia § 19 ods. 2 písm. t) zákona o dani z príjmov sa nevzťahuje na:
výdavky zamestnávateľa v súvislosti s motorovým vozidlom zamestnávateľa poskytnutým zamestnancovi na používanie na služobné aj súkromné účely, kedy je zamestnancovi zdaňovaný nepeňažný príjem podľa § 5 ods. 3 písm. a) zákona o dani z príjmov,
výdavky zamestnávateľa na majetok poskytnutý zamestnancovi ako zamestnanecký benefit dohodnutý v pracovnoprávnych predpisoch,
výdavky na spotrebované pohonné látky, ktoré sú daňovými výdavkami podľa § 19 ods. 2 písm. l) zákona o dani z príjmov,
daň z motorových vozidiel, ktorá je daňovým výdavkom podľa § 19 ods. 3 písm. j) zákona o dani z príjmov.
Uplatňovanie paušálnych výdavkov
Ak daňovník majetok využíva okrem podnikania aj na súkromné účely, zo znenia § 19 ods. 2 písm. t) bod 1 ZDP vyplýva, že bez ohľadu na skutočnosť, či predmetný majetok je využívaný v súvislosti s vykonávaním podnikateľskej činnosti na 80 % alebo v inom pomere (napr. na 50 %), uplatnia sa daňové výdavky v základe dane v ustanovenej výške, t. j. vo výške 80 %.
Uvedené ustanovenie však predpokladá splnenie základnej zásady pre možnosť uplatnenia daňového výdavku podľa § 2 písm. i) ZDP, a to že môže ísť len o majetok a s ním súvisiace výdavky, ktorý daňovníkovi skutočne slúži na dosiahnutie, zabezpečenie a udržanie zdaniteľných príjmov.
Zo strany správcu dane by tak nemala byť v tomto prípade daňová kontrola zameraná na to, či sa majetok využíva menej ako na 80 %. Správca dane bude skúmať len fakt, či skutočne ide o majetok, ktorý daňovník využíva na dosiahnutie, zabezpečenie a udržanie zdaniteľných príjmov, alebo ide o majetok na jeho osobnú potrebu podľa § 21 ods. 1 písm. i) ZDP.
Spoločnosť obstarala mobilný telefón, ktorý poskytla svojmu zamestnancovi. Zamestnanec využíva mobilný telefón aj na súkromné účely. V akej výške si spoločnosť uplatní do daňových výdavkov náklady na obstaranie mobilného telefónu a náklady na mesačný paušál?
Keďže je mobilný telefón využívaný aj na súkromné účely, spoločnosť môže postupovať v súlade s § 19 ods. 2 písm. t) bod 1 ZDP a do daňových výdavkov uplatniť náklad spojený s obstaraním mobilného telefónu a mesačné paušály vo výške 80 %. V tomto prípade nie je potrebné na účely ZDP vysledovať skutočný pomer, v akom sa využíva mobilný telefón na služobné a na súkromné účely.
Podnikateľ – fyzická osoba, obstaral motorové vozidlo na podnikanie.
Vzhľadom na skutočnosť, že rodina daňovníka má len toto vozidlo, využívajú ho sčasti aj na súkromné účely. V akej výške si môže podnikateľ uplatniť do daňových výdavkov výdavky súvisiace s obstaraním a prevádzkou tohto motorového vozidla?
V tomto prípade podnikateľ nemôže uplatniť 100 % daňové výdavky spojené s obstaraním a prevádzkou tohto vozidla. Podľa § 19 ods. 2 písm. t) bod 1 ZDP však môže uplatniť paušálne výdavky vo výške 80 %. To znamená, že do daňových výdavkov uplatní 80 % z ročného odpisu motorového vozidla a následne aj 80 % z výdavkov na prevádzkovanie, opravy a udržiavanie, ale aj na prípadné technické zhodnotenie.
Majetok využívaný na súkromné účely
1. Uplatňovanie paušálnych výdavkov pri majetku využívanom na súkromné účely
3. Poskytnutie majetku na súkromné účely vo forme benefitu
4. Výnimky z uplatnenia § 19 ods. 2 písm. t) ZDP
5. DPH pri motorovom vozidle a pri ostatnom majetku využívanom aj na súkromné účely
6. Zostatková cena pri majetku používanom aj na súkromné účely
Paušálne výdavky konateľa na PHL na vozidlo v obchodnom majetku
Príležitostné poskytnutie auta zamestnancovi
Elektrobicykel využívaný na podnikanie aj na súkromné účely
DPH pri poskytnutí auta na súkromné účely
Používanie firemných áut na súkromné účely
PHL za súkromné jazdy motorovým vozidlom poskytnutým na služobné a súkromné účely
Telefón na súkromné účely
Odpočítanie DPH pri výdavkoch za automobil
5. Luxusný automobil používaný zamestnancom aj na súkromné účely